b'\n_START_ARTICLE_\nBalthasar Permoser\n_START_SECTION_\nBakgrunn\n_START_PARAGRAPH_\nPermoser gikk f\xc3\xb8rst p\xc3\xa5 skole i Salzburg, hos Wolf Wei\xc3\x9fenkirchner den yngre, senere i Wien, der han l\xc3\xa6rte \xc3\xa5 hugge skulpturer i elfenben.\n_START_SECTION_\nKarriere\n_START_PARAGRAPH_\nI 1675 reiste han til Firenze for \xc3\xa5 jobbe for Giovanni Battista Foggini, der han ble i 14 \xc3\xa5r. I 1689 ble han tilkalt av Johan Georg III av Sachsen, og reiste da til Dresden for \xc3\xa5 sette opp to monumentale hageskulpturer av Herkules._NEWLINE_I perioden 1704\xe2\x80\x9310 jobbet han for hoffet p\xc3\xa5 Schlo\xc3\x9f Charlottenborg n\xc3\xa6r Berlin._NEWLINE_Etter perioden p\xc3\xa5 hoffet returnerte han til Dresden for \xc3\xa5 samarbeide med arkitekten Matth\xc3\xa4us Daniel P\xc3\xb6ppelmann p\xc3\xa5 slottet Zwinger. Dette slottet ble bygd i perioden 1710 \xe2\x80\x93 1728 for August den sterke. Slottet inneholder blomstrende detaljer fra romersk barokk, og til veggpaviljongen lagde han 6 av de 12 atlantene. Et av hans tidligere verk, en byste av Marsyas forvridd i smerte , er en ren respons til Berninis Damned Soul fra 1619. Bysten st\xc3\xa5r i dag i Metropolitan Museum of Art. P\xc3\xa5 slottet Zwinger har han ogs\xc3\xa5 lagd skulpturene i \xc2\xabNymfebadet\xc2\xbb (Nymphenbad)._NEWLINE_Hans mest ber\xc3\xb8mte selvstendige verk er en frittst\xc3\xa5ende marmorskulptur; Apotheosis of Prince Eugene. Denne ble lagd i perioden 1718-21 i \xc3\x96sterreichische Galerie Belvedere, som er museet p\xc3\xa5 Belvedere i Wien. Prins Eugene var imidlertid ikke forn\xc3\xb8yd med skulpturen, s\xc3\xa5 han plasserte den i offisersmessen i palasset._NEWLINE_Som modell\xc3\xb8r samarbeidet Permoser med andre kunstnere, som hoff-juvel\xc3\xa9r Johann Melchior Dinglinger. Bl.a. lagde Permoser to skulpturer av maurere, som Dinglinger dekte med juveler. Skulpturene st\xc3\xa5r i det innholdsrike museet Gr\xc3\xbcnes Gew\xc3\xb6lbe i Dresden.'